Written by webmeester on June 30, 2008 . Posted in Argief
Die Iziko-diensleweringsprotokol aan gemeentes – assessering, kontraktering, dienslewering en refleksie
Om as verskillende netwerklede dienste aan gemeentes op ’n gesinkroniseerde wyse te lewer is dit nodig om ooreen te kom tov ’n diensleweringsprotokol. Ons noem dit die Iziko-diensleweringsprotokol omdat dit kommunikeer dat ons saam met gemeentes roepingsontdekking doen en meewerk aan die ontsluiting van die gawes in die gemeente.
Iziko is ’n ruimte van gesprek en besinning van gelykes wat saam in die geloof onderskei. By die Iziko is die vertel van verhale of die luister na getuienisse belangrik, dit is hier waar ons mekaar versorg en inspireer en herinner aan ons identiteit in Christus.
Communitas het ’n Iziko-komitee wat verantwoordelik is vir die uitvoering van die Iziko-diensleweringsprotokol. Die volgende is besig om na vore te kom as ’n werkbare stelsel:
Aanmeldings van gemeentes by Communitas-lede word by Iziko ge-asseseer deur netwerklede
& ’n Diensleweringsplan word ontwikkel en netwerklede word dienooreenkomstig gekontrakteer om dienste te lewer in en aan gemeentes
& Die dienslewering-geskiedenis word vasgelê op die databasis deur netwerklede, sodat die diensleweringsgeskiedenis deurlopend beskikbaar is aan alle netwerklede.
& Gereelde terugvoer word by die Iziko gegee vir verdere assesering
& Communitas bring op ’n gereelde basis verslae uit oor die ontwikkelinge by gemeentes.
Written by webmeester on June 28, 2008 . Posted in Argief
‘n Eietydse geloofsleer
Studiegroepe is ‘n baie belangrike deel van Communitas se werk en opdrag. Daar was oor die jare by Buvton ongeveer 25 verskillende studiegroepe wat oor ‘n verskeidenheid aspekte van die gemeentelike lewe of bediening werk gedoen het. Van die werk is mettertyd in verslae, artikels en boeke gepubliseer.
Die idee was dat `n studiegroep ooreenkom om vir `n periode van 3-4 jaar tweekeer per jaar bymekaar te kom en gefokus te werk op een of ander bedieningsaspek wat of probleme gee of geleenthede bied vir gemeentes. Aan die einde van die periode het die groep gewoonlik van hul bevindings bekend gemaak om deur ‘n verslag of deur ‘n program te ontwikkel.
Die gedagte is om – in aansluiting by die nuwe VBO-stelsel – die studiegroepe te omvorm tot sg “leer-gemeenskappe” (community of learning). Navorsing oor volwasse-onderrig wys dat leer-gemeenskappe nie net van die heel beste leer-metodieke is nie, maar dat hierdie gemeenskappe ook van die beste en mees oorspronklike produkte lewer.
Die plan is dat die VBO-kommissie in die volgende 18 maande in oorleg met ander kommissies, veral Gemeentebediening, gaan kyk na die vorming van sulke leer-gemeenskappe rondom die groot bedienings van die kerk asook sekere kwessies in die kerk.
As jy idees het waaroor daar navorsings nodig is of vrae waarmee jy sit en wat jy wonder of daar al hieroor navorsing gedone is, kontak gerus vir Coenie Burger by cwburger@mweb.co.za of 021-8083382 Hy is verantwoordelik vir die koordinering van navorsing by Communitas
Wanneer nuwe studiegroepe gevorm word, sal ons via die webtuiste en e-pos daarvan kennisgee.
Die studiegroepe wat steeds aangaan met hulle werk is:
Baie lidmate vra hoe sinvol en betekenisvol die gemeentelike erediens is. Dit is ook bekend dat tans baie wyd geëksperimenteer word met die vorm van die erediens. Dié groep doen dieptenavorsing oor die hart van die erediens, hulle kyk na allerlei vernuwingspogings in verskillende tradisies, en ontwikkel materiaal wat gemeentes kan leiding gee oor sinvolle erediensvernuwing.
Koördineerder: Cas Wepener
Koördineerders: Chris Jones en Coenie Burger
Ekklesiologie en Missionêre gemeente-wees
In lyn met die Suid-Afrikaanse Vennootskap vir Gestuurde Gemeentes wil Communitas ‘n groter ”think tank” daarrondom organiseer. Hierdie groep sal hulle toespits op dieptenavorsing oor ekklesiologie. daar word beplan om in 2009 ‘n publikasie uit te bring wat Gestuurde pratrone in Suider Afrika identifiseer aan die hand van gemeenteverhale.
Koördineerders: Frederick Marais en Coenie Burger
Die plek van lering in die gemeente
In die Gereformeerde tradisie het lering nog altyd n baie sentrale rol gespeel. Na ‘n tyd waarin lering verwaarloos is, wil hierdie groep saam soek na praktyke en prosesse wat ons kan help om die rol van lering te herstel.
Koördineerder: Coenie Burger
Koördineerder: Pieter Grove
Hoewel vroue deur die eeue ‘n reuse rol in gemeentes gespeel het, was hulle tradisioneel uitgesluit van die leierskap van die kerk. Dié groep fokus op die regstelling van die probleem deur hulle te beywer vir inklusiewe leierskap in gemeentes. Gemeentes moet bewus gemaak word van die unieke bydrae van vroue tot die geloofsgemeenskap.
Koördineerders: Marié Britz en Elna Mouton
Skakel na ou Buvton blad vir navorsingsgroepe
Splinternuwe kursusse in bedieningsvaardigehede vir predikante
Die volgende nuwe predikantekursusse is gemik op die verbetering van bedieningsvaardighede van predikante. In elkeen van die kursusse word ‘n teoretiese raamwerk ontwikkel, bedieningsvaardighede ingeoefen en bedieningsgewoontes vasgelê, ten einde die aangeleerde vaardigheid in ‘n voortdurend veranderende gemeentelike konteks te implementeer. Die kursusse vind oor drie dae plaas vir ‘n maksimum van 15 persone per kursus, sodat elke kursusganger se individuele vaardigheidsvlakke ontwikkel kan word. Buvton bied gedurende 2006 die volgende kursusse in hierdie reeks aan:
In hierdie kursus word gemeente predikante se vermoë om die konteks geloofsonderskeidend te lees en te interpreteer, ontwikkel. Vaardighede word aangeleer om bronne te benut en te skep wat jou in staat stel om in ‘n post-Christendom wêreld waar die ‘sendingveld’ op ons voorstoep is, te ontleed
en geloofsonderskeidend na te dink oor wat God besig is om te doen in die konteks. Kursusgangers sal onder andere blootgestel word aan ’n web-gebaseerde proses wat hulle help om inligting te verwerk.
In hierdie kursus word gemeente predikante se vermoë om teoreties en prakties met die prediking om te gaan, ontwikkel. Vaardighede word aangeleer om ‘n teologiese teorie vir die prediking in verband te bring met die nodige hermeneutiese en kommunkatiewe vaardighede wat elke prediker nodig het. Kursusgangers bring onder andere video-materiaal van ‘n eie preek saam wat met behulp van ‘n deskundige ontleed word en waarop positief en opbouende kommentaar gelewer word.
Navrae: Chrisna van der Merwe 021-808 3624, (f) 021-886 5701 document.write(EPos(‘remc’,’Stuur e-pos’,”))Stuur e-pos
Gemeentes het ‘n Godgegewe geleentheid om ‘n sleutelinstrument te wees in die bestryding van armoede. Buvton sien hierdie taak as ‘n hoë prioriteit vir die kerk en wil gemeentes in hierdie proses begelei.
Kontakpersoon: Pieter Grove 021-808 2827 ~ Faks: 021-886 5701, Sel: 083 647 8993 document.write(EPos(‘greteip’,’Stuur e-pos’,”))Stuur e-pos
1. Alle sektore van die Suid-Afrikaanse samelewing worstel tans met die uitdaging van wydverspreide armoede. Ons het egter geleer dat armoede ‘n multi-dimensionele werklikheid is sodat nog die staat, die besigheidsektor of die burgerlike gemeenskap (insluitend die kerk), dit op ‘n eenvoudige wyse kan oplos. Buvton het daarom ‘n program begin om veral in die VGK Kaapland, die armoede-uitdaging saam met gemeentes aan te spreek.
• die bybelse bronne en teologie om dieper insig en besondere energie vir mobilisering te bekom, is beskikbaar
• daar is geleenthede tot vennootskappe binne die NGK familie en met die owerheid en besigheidsektor wat benut moet word
• armoedebestryding vereis beginsels van volhou-baarheid en in diepte toerusting van mense en instansies
• navorsing oor lewensverhale
Algemene kursusse (Teikengroep: Predikante, gemeenteleiers, kerkrade & lidmate)
Gemeenteleiers en lidmate leer om effektief te kommunikeer en konflik te hanteer, hulself beter te leer ken, hul eie gedrag beter te verstaan en hul spanfunksionering te verbeter. Deelnemers voltooi vooraf drie psigometriese toetse, wat in die kursus bespreek en interpreteer word. Maksimum 10 persone per geleentheid.
Duur: Drie vol dae, 08:30 – 17:00
Covey: “Seven habits”-kursus
“Seven habits of highly effective people” vir gemeente- en gemeenskapsleiers. Elk van dié sewe gewoontes word intensief behandel: • “Be pro-active” • “Begin with the end in mind” • “Put first things first” • “Think win-win” • “Seek first to understand and then to be understood” • “Sinergize” • “Sharpening the saw”
Die VTO-forum en MTP-konsultasiegroep (“Mediation and Transformation Practice”) het saam ‘n ekumeniese fasiliteringsnetwerk, Gemeente en Gemeenskap Fasiliteringsnetwerk (GFN), gestig. Opleiding fokus op basiese kennis en vaardighede om transformasie binne die gemeente of gemeenskaps-organisasie te fasiliteer.
‘n Basiese kursus vir predikante wat hulle pastorale vaardighede wil ondersoek sowel as nuwe moontlikhede om aan hulle gemeentelede hulp te verleen. Kursusgangers word aan die beginsels van narratiewe beraad bekend gestel deur na mekaar se verhale te luister. Ons gaan kyk hoe Skrifverstaan en teologiese diskoerse die pastorale hantering van lidmate beïnvloed. Die beginsels van narratiewe terapie, en hoe dit die pastorale modelle van kursusgangers mag herdefinieer, sal ondersoek word, asook die invloed en eise van ‘n postmoderne wêreldgees op die pastoraat. Die kursus gebruik vertellings, ervaringsleer en besprekings eerder as lesings om die teorieë te verduidelik en te integreer. (Tussen 8 en 20 kursusgangers per geleentheid.)
Kontakpersoon: Kontak Joanie Batt by 021-808 3382 of document.write(EPos(‘bacj’,’Stuur e-pos’,”))Stuur e-pos
Die BUVTON-navorsingsgroep oor rentme-esterskap het ‘n deelnemende werkswinkel ontwerp om groepe uit gemeentes (6 – 8 persone) te begelei tot die ontdekking en aanvaarding van die uitdaging van verantwoordelike rentmeesterskap op ‘n persoonlike sowel as gemeentelike vlak.
Met die oog op die moraliteitskrisis in ons samelewing fokus hierdie kursus op hedendaagse strominge in die Christelike etiek en die implikasies daarvan vir Suid-Afrikaners: Watter rol speel geloofsgemeenskappe in die morele herstel van ons samelewing?
Aanbieders: Nico Koopman en Chris Jones
Hierdie werksessies vir ringe of gemeentes stel predikante en lidmate bloot aan ‘n proses wat reeds baie mense se lewens ingrypend verander het. Daar word deur mense se ervarings van apartheid gewerk om die pad na versoening, genesing en ‘n nuwe, gemeenskaplike verbondenheid te betree.
Aanbieder: David Botha
Sonder hierdie noodsaaklike deel van die gemeente se bediening kan ons mekaar nie meer behoorlik versorg en opbou nie. Coenie Burger, Nico Simpson en Jannie Swart het ‘n kursus ontwikkel om kleingroepleiers toe te rus wat geskoei is op die benadering van die Carr-egpaar van die Candler Teologiese Skool in die VSA. Die teorie agter hul benadering en die doelwitte met kleingroepe, asook ‘n strategie vir die implementering van so ‘n bediening, word behandel.
Breda Ludik het ‘n kursus ontwikkel waarin erediensbeplanningsgroepe en gemeenteleiers gehelp word om die verskillende spiritualiteite in hul gemeentes te verstaan, en om almal uiteindelik in eredienste en by ander byeenkomste te akkommodeer.
Opleiding vir fasiliteerders in ‘n ouerleidingsprogram – ook deel van die Familia-inisiatief. Ons fokus doelbewus op die vestiging van ‘n deelnemende (in plaas van ‘n outokratiese of permissiewe) ouerskapstyl. Kommunikasievaardighede en dissipline word ook behandel.
Leierskap is ‘n onmisbare sleutel tot suksesvolle transformasie, ‘n katalisator vir groei, ‘n teenmiddel teen konflik – en ‘n gawe van God wat ontdek en ontwikkel kan word. Kom leer onder meer oor: Die verskil tussen leierskap en bestuur; die dinamika van leierskap; leierskap vandag; selfbestuur; konflikhantering; leierskap en karakter; leierskap en spanbou; die ontwikkeling van leiers; leiers deur die eeue (ons leer by ander leiers); die ontwikkeling van ‘n leierskapkultuur
Lidmate leer om beraders vir ander lidmate te wees deur die heersende teorieë rondom pastoraat self te ervaar en in te oefen. Dit is ‘n belewingsgerigte kursus wat met ervaringsleer werk. Deelnemers vertel hulle eie verhale en ontdek watter rol dit in hulle berading speel. So leer hulle om na ander se verhale te luister en te ontdek hoe God saam skryf aan ons lewenstories. Vorige kursusgangers sê hulle het geleer om hulleself en ander beter te verstaan en om nuut na mense te luister.
Written by webmeester on October 11, 2006 . Posted in Argief
“Sodat ons Hom mag ken…”: (fil. 3:10)
• Geloofsgroei beteken dat ons toeneem in ons betekenis van Wie Christus werklik is en dat ons al hoe meer op Hom alleen vertrou vir die lewe
• Die kern van ons Christelike geloof is geloof in die Opgestane en Gekruisigde Christus
• Ons leer Hom ken deur sy heilsweldade te verstaan en toe te eien: sy menswording , sy lewe, sy kruisiging, sy opstanding, sy hemelvaart en sy wederkoms
• Hy is die Een wat ons aan die Vader bekendstel en deur wie die Vader aan ons die Gees gee
Die God in Wie ons glo…Vader, Seun en Gees
•[Seun] As ons ons fokus op die uniekheid van Christus verloor, kom die ganse inhoud en waarheid van die evangelie in die gedrang
•[Vader] As ons vergeet van die Vader, kan ons maklik begin dink dat God meer omgee vir die kerk as vir die wêreld
•[Gees] As ons vergeet van die Gees, raak dit moelik om te bly glo dat die lewende God ook vandag nog by ons teenwoordig is en onder ons werk
•[Vader] Die skepper & Voorsiener wat sorgsaam sy hele skepping bewaar & regeer
• [Seun] Ons Messias, die lewende Christus wat ons Profeet, Priester en Koning is
•[Gees] Die Lewendmaker wat die werk van Christus daagliks verder voer
Die Geskenk van die Lewe
“Ek het gekom sodat julle die lewe kan hê en dit in oorvloed”: (Joh. 10:10)
• Christus die Priester: Vergeef ons en versoen ons met God en alle mense
• Christus die Profeet: Openbaar God aan ons en leer ons die kennis van die lewe
• Christus die Koning: Verlos en bevry ons sodat ons reg kan leef
Maak ons Profete, Priesters en Konings
“Julle is ‘n koninklike priesterdom wat die verlossinsdade moet verkondig van Hom wat julle geroep het”: (1 Pet. 2:9)
• Ons as priesters: Dra die versoening verder en reik met genadige liefde uit na almal in nood
• Ons as profete: Verkondig die kennis van God en die lewe aan alle mense
• Ons as konings: Leer om reg te leef, om reg lief te hê en op te staan vir reg en vrede.
Die lewende God doen self sy werk…en nooi ons om saam te kom
“Soos die Vader my gestuur het, stuur Ek julle”: (Joh. 20:21)
• In en deur die kerk
• In en deur die skepping
• In en deur die gelowiges
Die kerk en sy gemeentes word deel van die WEG…Kry ‘n unieke taak
• Reik uit na alle mense in nood met die genadige liefde van die evangelie
• Versprei die kennis van die evangelie
• Lewer openbare getuienis oor reg, bilikheid, vrede en versoeningOpenbaar ‘n unieke styl: die styl van Christus
• Liefde, sensitiwiteit en respek vir alle mense
• Diensvaardigheid – aan God en aan ander
• Heelhartige toewyding
• Eerlikheid en respek vir die waarheid
• Respek vir verskeidenheid en bereidheid tot samewerkingNeem vier unieke dissiplines op hulself
• ‘n Gereedheid om opofferings te maak
• Om tyd te gee vir God (leitourgia)
• Om tyd te gee vir die Woord (kerugma)
• Om tyd te gee vir mekaar (koinonia)
• Om tyd te gee aan ander(diakonia)Ontvag unieke middele
• Die Woord
• Die sakramente (die doop en nagmaal)
• ‘n Verskeidenheid van leiers
• Lidmate met gawes